Aber was i oi eigentlich no han welle verzelle isch vo mim Geburi.  He, ich bin imfall DLÜÜÜ!!! Jawohl! und drum hani au DLÜÜÜ Chüeche übercho, und mini beschte DLÜÜÜ Fründe sind cho mit mir go fiire. Und am abig sind denn no Gotti, Götti, Grosseltere und all verfüegbare Tante und Unkle cho und mer händ bröötlet. Isch das äs Fäscht gsi! Und die ville schöne Gschänkli... DANKE VILL MAL!!! Han mega froid gha und ich wirde eifach gar nüme fertig mit spiele. Bin de ganz Tag drah. Han sogar nöd emal is MukiTurne welle mit em Mami. Hä ja, han ja au nonig gwüsst, wie lässig dass das  isch!!! Zum Glück hät s Mami doch druf bestande, dass mer gönd! So e Turnhalle isch ja scho öpis wahnsinnig glatts, mit all dene Grät, de Sprossewand, de Chlätterwand, de Bölle,... Ich han mich am Schluss soooo gwehrt zum gah, dass s Mami mich hät müese useträgä. Ich han soo brüelet und kreischt und han grad de Turnlehrerin nüme welle Adie sägä. Han den aber ebe glich müesse gah. Aber s Mami hät gseit, dass mer inere Wuche wieder gönd. Jeeeee. Fühl mich halt i Turnhallene dihei - das seg vererbig, hät s  Mami gseit. Was au immer das wieder heisst....